open-index/open-wikipedia-markdown huggingface dataset:
Yeshey Zimba

Lyonpo **Yeshey Zimba** (født 1950) er regjeringsmedlem i Bhutan. Han er minister for handel og industri.  
Embedet som statsminister roterer for et år av gangen mellom medlemmene av regjeringen. Zimba var statsminister 2000–2001, og 2004–2005. 

Yeshel Zimba er født i landsbyen *Omladama* i Punakhaprovinsen. Han har utdannelse fra *St. Joseph* high school og college i Darjeeling, India. Etter Bachelorgrad  i økonomi der i 1973 tok han en Mastergrad ved University of Wisconsin, USA, i 1976. Han ble ansatt i Bhutans statsforvaltning i 1976, og ble direktør for Bhutans sentralbank da den ble opprettet i 1982. Senere ledende stillinger i departementet for handel og industri, i Plankommisjonen og i Finansdepartementet, før han ble utnevnt til *Finansminister* i 1998. Han fikk rett til å bære et rødt skjerf i 1991.

Ordet *Lyonpo* er en ærestittel og betyr *minister*.

## Referanser
Miro International

**Miro Inrernational** er et australsk firma som lager Jango, tidligere Mambo CMS. De har også utgitt Mambo Open Source, tidligere Mambo Open Source. Det ble stiftet i mars 2000, av Peter Lamont.

## Eksterne lenker

* http://www.miro.com.au/  – Miros nettsted
* http://www.mamboserver.com/ – Mambo sitt nettsted.
Gud Fader

**Gud**, **Gud Fader,** **Faren** eller **Faderen** er i de dominerende retningene innen kristen teologi de vanligste betegnelsene på én av de tre personer i Den hellige treenighet, og for alle kristne et navn på deres øverste guddom.

I kristendommen har idéen om Gud som far en helt spesiell posisjon. Grunnen til dette er at han ifølge Bibelen er kilden til alt. Han «er den rette far for alt som kalles barn i himmelen og på jorden» (Efeserne 3,15). I tillegg til å være den som skapte verden og opprettholder den, er han også Jesu Kristi far. Gjennom Kristus oppfattes han av de fleste kristne også som en far i en personlig forstand for alle som er gjenfødt. I Evangeliet etter Matteus 11, 27 sier Kristus: «Ingen kjenner Sønnen uten Faderen; heller ikke kjenner noen Faderen uten Sønnen og den som Sønnen vil åpenbare det for.»

## Se også
* Allah
* Guddom
* Det ondes problem
* Ateisme

## Eksterne lenker
*
Jeff Kenna

**Jeffrey Kenna** (født 27. august 1970 i Dublin) er en irsk landslagsspiller i fotball som spiller for Kidderminster Harriers i Conference National.

Kenna startet sin karriere i Southampton, før han ble kjøpt av Blackburn Rovers for 1,5 millioner pund i 1995. I januar 2002 fikk han kontrakt med Birmingham, og han var i den klubben i 2 sesonger. 10. mars 2004 undertegnet han en 2-årskontrakt med Derby County.

Jeff Kenna har spilt 27 landskamper for .

## Karriere som spiller

## Referanser


## Eksterne lenker
*
Qajar-dynastiet

**Qajar-dynastiet** var en aristokratisk klan som fra 1796 til 1925 var herskere i det persiske riket..

## Den første qajar-herskeren
Dynastiet ble grunnlagt i 1796 av Agha Muhammed Khan, en evnukk av iransk turkmensk opprinnelse som beseiret den siste herskeren av zand-dynastiet, men han ble selv myrdet bare et år senere.  

## Utvikling
I qajarenes periode kom Persia inn under økonomisk påvirkning fra de europeiske imperiene der de britiske og russiske imperiene skapte seg en innflytelsessfære i Persia. Under styret til Fath Ali Shah – den andre i rekken av qajar-herskere, og nevø av Agha Muhammed Khan – ble Persia tvunget til å avgi sine nordlige områder til Russland, mens britene senere tok effektiv kontroll over den sørlige delen med sine rike olje-forekomster.

Qajar-sjahene gjorde flere vaklende forsøk på modernisering i det 19. århundre og starten av det 20. århundre, med grunnleggelsen av en grunnlov og et parlament i 1906. Dette var en kontroversiell utvikling. Muhammed Ali Shah ble avsatt i 1909 for å angripe grunnloven som ble etablert under hans forgjenger.

I 1917 invaderte britiske styrker Russland fra Persia i et forsøk på å knekke den russiske revolusjonen. Under denne «intervensjonskrigen» gjennomførte en persisk militæroffiser, Reza Pahlavi, et statskupp med britisk støtte som reduserte den siste qajar-herskeren, Ahmad Shah Qajar til en marionetthersker. Pahlavi avsatte sjahen i 1925 og erklærte seg som den nye sjahen og etablerte sitt eget dynasti. 

## Tronrekkefølge

Lederne for det avsatte huset:

* Muhammed Hassan Mirza
* Hamid Kadjar
* Muhammed Hassan Mirza II

## Bildegalleri

Fil:Molla2.jpg|Mullaher i hoffet til en safavide-monark, Iran. Bildet er malt i en stil som er typisk for qajari-dynastiet.


## Se også
* Felttoget i Persia (første verdenskrig)
* Liste over konger i Persia

## Eksterne lenker
* Qajar Pages
* Qajarenes dynasti Sjahenes turkmenske dynasti i Iran
Ludwig Andreas Feuerbach

**Ludwig Andreas Feuerbach** (født 28. juli 1804 i Landshut, død 13. september 1872) var en tysk filosof.

Feuerbach, en venstrehegelianer, er særlig kjent for sin teori om at mennesket har skapt gud i sitt bilde og for sin naturalistiske antropologi. Han er også kjent for sin kritikk av religion og kristendommen. I *Das Wesen des Christentums* (1841) benekter han Guds eksistens. Hans materialistiske filosofi fikk stor betydning for Friedrich Engels og Karl Marx, og er derfor svært viktig filosofihistorisk.

## Sitater
* *Der eigentliche Gott, den die Christenheit anbetet, ist sie daselbst.* (Den egentlige Gud, som kristenheten tilber, er seg selv).
* *Der Mensch ist, was er isst.* (Mennesket er hva det spiser).

## Se også
* Venstrehegelianismen
* Bruno Bauer
* Karl Marx
* Friedrich Engels
* David Friedrich Strauss
* Friedrich Nietzsche
* Sigmund Freud
* Martin Buber

## Referanser


## Litteratur
* 
* 
* 
* Josef Winiger: *Ludwig Feuerbach, Denker der Menschlichkeit*. 373 sider. Med bibliografi og personregiseter. Darmstadt, Lambert Schneider Verlag 2011, ISBN 978-3-650-24030-9.

## Eksterne lenker
* 
* 
* 
* 
* Karl Baier: Skizze zu Feuerbachs Leben und Werk (PDF; 72&nbsp;kB)
* Hans-Christoph Rauh: Wilhelm Bolins korrespondanse med Ludwig Feuerbach (PDF; 77&nbsp;kB), *Aufklärung und Kritik* 2/2007
* Ludwig-Feuerbach-Gesellschaft Nürnberg e. V.
* Magistergradsarbeid om Feuerbachs familie  (PDF) (= Spesialnummer 6/2002 av *Aufklärung und Kritik*; 1,28&nbsp;MB)
* Internationale Gesellschaft der Feuerbach-Forscher e. V.
Kronprinsesse Märthas minnefond

**Kronprinsesse Märthas minnefond** er et fond som i kronprinsesse Märtha av Norges minne gir økonomisk støtte til sosiale og humanitære organisasjoner som dekker behov kommunen eller staten ikke har midler til.  Mottakere av støtte har for eksempel vært sanitetsforeninger, pensjonistforeninger og lokallag av ulike foreninger og organisasjoner som arbeider til beste for personer med diagnoser og utfordringer av ulike slag.

Fondet ble opprettet under navnet *Hennes Kongelige Høyhet kronprinsesse Märthas fond* 1. april 1929. Etter kronprinsessens død den 5. april 1954 ble det besluttet at fondets arbeid skulle videreføres som minnefond.

Avkastningen på egenkapitalen blir utdelt årlig i samband med kronprinsesse Märthas fødselsdag den 28. mars. I 2018 ble 193 søkere tildelt sammenlagt  kroner.

Det er kong Harald V som oppnevner styret, som  består av (2018):

* Prinsesse Astrid, fru Ferner (leder; datter av kronprinsesse Märtha)
* Hoffsjef Gry Mølleskog
* Biskop emeritus Sigurd Osberg
* Oberstløytnant Egil Vindorum
* Departementsråd Ingelin Killengreen

Ordenskanselliet står for administrasjonen av fondet.

Minnefondets egenkapital er på  kroner (2018).



## Referanser


## Eksterne lenker
* Kongehuset.no om Kronprinsesse Märthas Minnefond
Muhamed Konjić

**Muhamed Konjic**, vanligvis kalt **Mo Konjic**, (født 14. mai 1970 i Bosnia-Hercegovina) er en bosnisk tidligere landslagsspiller i fotball. Han spilte 19 landskamper og scoret 2 mål for .

## Biografi
Konjic startet sin karriere i Tuzla, og har senere spilt for mange forskjellige klubber. Først var han en sesong i Belisce, mens han fra august 1993 og fram til sommeren 1996 spilte for Zagreb. Hans neste proffopphold ble i sveitsiske FC Zürich, deretter var han to sesonger i Monaco. I januar 1999 kjøpte Coventry City Konjic for £2 000 000. Han debuterte i Premier League den 6. februar 1999 mot Tottenham Hotspur i en kamp som endte 0-0. Totalt ble det over 130 ligakamper i Coventry før han i mai 2004 gikk gratis til Derby County. Han debuterte for denne klubben den 11. september 2004 i en ligakamp mot Reading. Den siste delen av hans karriere var han mye plaget av skader, og hans eneste obligatoriske kamp for Derby County i 2005/06 sesongen var en kamp mot Grimsby Town i den engelske ligacupen den 24. august 2005.

Mo Konjic ble enig med Derby om å avslutte kontrakten den 17. april 2006, og han bestemte seg deretter for å legge opp som fotballspiller for å satse på en videre trenerkarriere.

## Karriere som spiller

## Referanser


## Eksterne lenker
*
Andrew Davies (fotballspiller)

**Andrew Davies** (født 1984) er en engelsk tidligere fotballspiller som har spilt for flere engelske klubber. Han har også spilt landskamper på U20- og U21-nivå for .

## Biografi
Andrew Davies kom til  som 13-åring, og spilte på aldersbestemte lag de neste årene. Han skrev sin første profesjonelle kontrakt med klubben 1. oktober 2002, og han debuterte for Middlesbrough i en ligacupkamp mot Ipswich den 6. november 2002. Hans første kamp i Premier League var mot Aston Villa 28. januar 2003. 

Davies spilte senere for en rekke klubber i England og Skottland. Han har spilt kamper på de fem øverste nivåene i det engelske ligasystemet, samt i skotsk toppliga.

## Referanser


## Kilder
* Rollin, Glenda & Rollin, Jack (2006): *SKYSPORTS FOOTBALL YEARBOOK 2006-07* (side 500).  Headline Book Publishing, London. ISBN 0-7553-1526-X

## Eksterne lenker
*
MiniDisc

**MiniDisc** (MD) er en digital lagringsteknologi med mulighet for å lagre alle typer data, i hovedsak lyd. Teknologien ble annonsert av Sony i september 1992, og lansert desember 1992 i Europa.

Minidisc tapte markedsandeler til MP3-spillerne, og produksjonen av spillerne opphørte i mars 2013.

## Referanser
Chesapeake bay retriever

**Chesapeake bay retriever** er en vannapporterende hunderase som oppsto i Maryland (USA), på 1800-tallet.

## Opprinnelse og alder
Chesapeake bay retriever kan være en etterkommer av to skipbrudne newfoundlandshundene som overlevde et forlis utenfor Maryland i 1807. Hundene ble tatt inn i familier som allerede hadde hunder, og som krysset hundene med sine lokale retrievere. Senere skal hundene være krysset med andre lokale retrievere, oterhund, irsk setter og irsk vannhund, og resultatet ble en hardfør rase som er i stand til å svømme i det kalde vannet i Chesapeake Bay. Hvor sann denne historien er, er imidlertid uklart, men chesapeake bay retriever har trekk i seg som kan tyde på at i vertfall familietreet historien forteller om, kan stemme. En studie av Parker *et al.* (2017) ser ut til å indirekte støtte deler av opphavet, siden retrievere danner en naturlig klade sammen med irsk vannspaniel og newfoundlandshund.

Den ble første gang vist på en utstilling i 1876, men den første rasestandarden skriver seg fra 1890. Den første raseklubben ble dannet i 1918, samtidig som rasen ble offentlig anerkjent. Rasen er ganske sjelden i Europa.

## Utseende, anatomi og fysikk
Chesapeake bay retriever er en middels langstrakt og svært muskuløs hund med bred og dyp brystkasse, godt opptrukklet buklinje, sterke muskuløse bein, middels lang hale (27-37 cm). et bredt og rundt hode med et forholdsvis kort og tydelig snuteparti, måtlig markert stopp, forholdsvis små hengende ører og middels store lyse (gulaktige) øyne.

Pelsen er tett og kort, nærmest oljeaktig (vannavstøtende), med underull. Fargen er fra mørk brun tillys brun eller fra gulbrun til hvetefarget. Små hvite flekker tillates på brystet og labbene.

## Bruksområde
Chesapeake bay retriever er kanskje den mest utpregede jakthunden blant retrieverne. Den er meget utholdende og energisk, og en meget dyktig svømmer og apportør. For mange utgjør den dessuten en god og stødig familiehund, som dessuten har gode vakthundegenskaper. Rasen har utpreget gode brukshundegenskaper.

## Lynne og væremåte
Chesapeake bay retriever passer for aktive familier med god erfaring. Den kan være hard og noe stri, men er sjelden brutal og dominerende. Den krever ganske mye mosjon og hjernetrim for å trives maksimalt. Den skal være flink med barn, men må på ingen måte sammenlignes med den mer populære labrador retriever i så måte.

## Annet
Pelsen krever regelmessig børsting, men den skal ikke såpevaskes for ofte.

## Referanser




## Eksterne lenker
* Norsk Retrieverklubb
2. divisjon fotball for menn

: *For den pågående sesong, se: [[2. divisjon fotball for menn ]].*

**2. divisjon i fotball for menn** er det tredje nivået i norsk herrefotball og består av 28 lag fordelt på to avdelinger. Fra 2016 til 2025 var det offisielle navnet **PostNord-ligaen**, etter at postbedriften PostNord ble tittelsponsor. Serien het frem til 1990 3. divisjon.

Vinneren av hver avdeling rykker opp til 1. divisjon, mens de tre nederste i hver avdeling rykker ned til 3. divisjon. Fra og med 2017-sesongen vil 2. divisjon bestå av kun to avdelinger, der vinneren av hver avdeling rykker direkte opp. Andreplassen i hver avdeling spiller kvalifiseringskamp mot nummer 13 i 1. divisjon om den siste ledige plassen i den neste høyeste divisjon. 

Dette er høyeste nivå som Eliteserie- og OBOS-ligaklubbenes andrelag kan delta i seriespill. Frem til 2014 var det slik at dersom et lag rykket ned fra Eliteserien samtidig som klubben hadde et lag i 2. divisjon, ville andrelaget bli degradert til 3. divisjon mens høyest rangerte lag på nedrykksplass i samme avdeling beholder plassen (hvis ikke andrelaget allerede har rykket ned). Siden 2015 kan klubber ha lag i både 1. og 2. divisjon etter en regelendring i 2014.

2. divisjon hadde frem til 1996 seks avdelinger, og mellom 1997 og 2000 åtte avdelinger.

## Sponsoravtaler
Fra 2016 til 2025 var PostNord sponsor for ligaen.

Fra og med 2024-sesongen fikk ligaen sin egen ligaball.

## Rekorder
### Sportslige rekorder
#### 2001–2017

### Publikum

1 Publikumsrestriksjoner gjennom hele sesongen grunnet Koronaviruspandemien.

;Graf som viser gjennomsnittlig tilskuertall per år i 2. divisjon

### Topp 10 mest sette kamper

## Vinnere

### 1991–1995



### 1996–2000
Hver avdelingsvinner spilte kvalifisering om opprykk til 1. divisjon. Lag markert med fet skrift rykket opp etter kvalifisering.



### 2001–2016
*Avdelingsvinnerene rykket direkte opp.*



### 2017–
*Avdelingsvinnerene rykket direkte opp. Andreplass spilte kvalifisering mot andreplass i den andre gruppa, deretter mot 14. plass i OBOS-ligaen.*

## Avdelinger

### 2. divisjon menn, avdeling 1

### 2. divisjon menn, avdeling 2

## Se også
*Norske idrettslag sortert etter gjennomsnittlige tilskuertall

## Referanser


## Eksterne lenker
* 
* fotballen.eu – 2.divisjon
* Statistikker
Fylkesvei 171

**Fylkesvei 171** (**Fv171**) går mellom Grankrysset i Lillestrøm og Finstad ved Aursmoen i Aurskog-Høland.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Referanser


## Eksterne lenker
* Vegvesenets vegkart 
*
Reidar Engjom

**Reidar K. Engjom** (1907–1970) var en norsk lokalpolitiker (Ap).

Engjom ble etter valget i 1945 ordfører i Østre Gausdal, og ble gjenvalgt i 1948, 1952, 1956 og 1960. Da Østre Gausdal ble slått sammen med Vestre Gausdal til kommunen Gausdal i 1962, ble Engjom også valgt til ordfører i den nye felleskommunen. Han ble sittende som ordfører fram til sin død i 1970.
Fylkesvei 179

**Fylkesvei 179** (**Fv179**) går mellom Hauerseter i Ullensaker og Fenstad i Nes i Akershus.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

*
*Hauerseter leir

## Bilder

Nordkisa – Dronefoto retning sørøst.JPG|Fylkesvei 179 går rett gjennom Nordkisa
FV179P Nordkisa.jpg|Ved Nordkisa


## Eksterne lenker
* Vegvesenets vegkart 
*
Toller

**Toller** har flere betydninger på norsk.

* Toller (yrke)
* Toller (hund), se også nova scotia duck tolling retriever
* Toller (slekt)
Fylkesvei 174

**Fylkesvei 174** (**Fv174**) går mellom Valhallkrysset og Dalstua i Ullensaker.

I 1983 gikk riksvei 174 mellom Kneppe og Nybakk. Siden regionsreformen trådte i kraft 1. januar 2010 har den status som fylkesvei. Veien er en rundt 6&nbsp;km kortere alternativstrekning til europavei 16 i forhold til fellestraséen med europavei 6.

## Kommuner og knutepunkter
###### 

## Referanser


## Eksterne lenker
* Vegvesenets vegkart 
*
Kalignost

**Kalignost** er fargeløse krystaller av natrium-tetra-fenylborat (Na+[B(C6H5)4]). Kjemikaliet benyttes som fellingsreagens for påvisning og mengdebestemmelse av enverdige kationer, f.eks K+, Rb+, Cs+, NH4+. *[[Litium|Li]]<sup>+</sup> og [[Natrium|Na]]<sup>+</sup> felles ikke av Kalignost*.

Kalignost anvendes også som gravimetrisk bestemmelse av K+: K+ + [B(C6H5)4]- = K[B(C6H5)4](s).

Stoffet ble syntesisert av Georg Wittig.
Klorfluorkarbon

Et **klorfluorkarbon**, forkortet **KFK** (på engelsk *chlorofluorocarbons* og *CFC*), er en fullstendig fluor- og klor-basert halogenering av et hydrokarbon. Disse stoffene har vært svært populære som kuldemedier på grunn av ingen giftighet og høy stabilitet. De har også vært brukt som rensemiddel og drivmiddel i spraybokser. KFK-stoffene er nå langt på vei forbudt, og erstattet av hydroklorfluorkarboner (HKFK) (også med restriksjoner), hydrofluorkarboner (HFK) og naturlige stoffer som hydrokarboner, ammoniakk og karbondioksid. Forbudet kom som del av Montrealprotokollen som tiltak for å unngå reduksjon av ozonlaget i den øvre atmosfære.

## Reduksjon av ozon med KFK

I stratosfæren pågår det en stadig veksling mellom oksygengass (O2)- og ozon (O3)-molekyler. Enkelte halogener, særlig klor og brom, fungerer som katalysatorer som påvirker dette kretsløpet, og hindrer danningen av ozon. Det blir derfor antatt at tilstedeværelsen av halogener i stratosfæren er årsak til en reduksjon i mengden ozon. Noe av årsaken er utslipp av klorfluorkarboner, såkalte KFK-gasser, som blant annet har blitt brukt som drivgass i spraybokser, som kjølevæske i kjøleskap og i en lang rekke andre produkter.

Ultrafiolett stråling i spektrumet rundt 242 nm bryter ned KFK slik at det blant annet oppstår et fritt kloratom. Dette tar bort et oksygenatom fra ozonmolekylet og blir til ClO. Dersom dette treffer på et fritt oksygenatom blir oksygenet avgitt og kloratomet er fritt igjen. Dette betyr at ozon blir omdannet til surstoff. Denne prosessen kan gjentas mange hundre eller tusen ganger for hvert enkelt kloratom.
Cl• + O3 → ClO + O2
ClO + O3 → Cl• + 2 O2

Da forskere på 1980-tallet fant ut at hullet i ozonlaget over Antarktis høyst sannsynlig skyldtes menneskenes utslipp av ozonnedbrytende gasser som KFK og haloner, ble det fra 1989 satt i verk en internasjonal avtale, Montreal-protokollen, der land forpliktet seg til å slutte å bruke ozonnedbrytere som KFK og halon. Importen av halon til Norge opphørte helt i 1994, og av KFK i 1995, og forbruket av ozonreduserende stoffer sank med mer enn 99 % fra 1986 til 2004.

Klorfluorkarboner som er eller har vært mye brukt:
*R-11 – Triklormetan
*R-12 – Diklordifluormetan
*R-13 – Klorfluormetan
*R-22 – Klordifluormetan
*R-113 – 1,1,2-triklor-1,2,2-trifluoretan
*R-114 – 1,2-diklor-1,1,2,2-tetrafluoretan
*R-123 – 2,2-diklor-1,1,1-trifluoretan
*R-123a – 1,2-diklor-1,1,2-trifluoretan
*R-124 – 2-klor-1,1,1,2-tetrafluoretan
*R-141b – 1,1-diklor-1-fluoretan
*R-500 – R-12 + R-152a
*R-502 – R-22 + R-115

R-12 og blandingsmediet R-500 med R-12 er forbudt å fylle på anlegg, og selges ikke lenger. Oppstår en lekkasje på et eksisterende R-12 anlegg benyttes R-409 som erstatningsstoff.

## Se også
* Freon
* Haloner

## Kilder
*
Innsynsutvalget

**Innsynsutvalget** var et norsk utvalg som vurderte søknader om innsyn i Overvåkingspolitiets arkiver og registre.

Utvalget ble opprettet etter at Lund-kommisjonen hadde lagt frem sin rapport om omfanget av ulovlig overvåking etter andre verdenskrig.

Utvalget kunne gi innsyn i dokumenter fra perioden 8. mai 1945 – 8. juni 1996. Dokumenter som er eldre eller yngre enn dette var det ikke anledning til å gi innsyn i. Søknadsfristen for å kreve innsyn utløp 31. desember 2002. Ved fristens utløp forelå det om lag 13&nbsp;000 søknader.

Søkere ville få innsyn i sin sak for dokumenter for perioden 8. mai 1945 til 25. november 1977. Fra 1977 og frem til innsynsperiodens utløp forutsettes det at dokumentet er lovstridig innhentet, registrert eller brukt. «Lovlig» overvåkede personer etter 1977 fikk ikke innsyn i registreringene, ei heller ikke opplyst om det fantes dokumenter eller ikke.

Personer som har fått innsyn i sin sak kunne kreve erstatning. Erstatning ble gitt dersom søker har lidd alvorlig skade, jf innsynsloven. Maksimal erstatning er kr 100&nbsp;000,-.

Utvalget besto av tre personer oppnevnt av Kongen i statsråd.

Sorenskriver Anne Marie Stoltz var leder for utvalgt fram til 31.12.2003. Fra 1.1.2004 ble tingrettsdommer Randi Carlstedt oppnevnt som ny leder. Øvrige medlemmer var tidligere redaktør Thor Bjarne Bore og professor Per Maurseth. I tillegg var det tilsatt et sekretariat som forberedte sakene for utvalget.

Alle som arbeidet med sakene er sikkerhetsklarert for STRENGT HEMMELIG, og hadde full og uhindret adgang til arkiver og registre hos PST. En vanlig misforståelse er at publikum trodde at de tilsatte i sekretariatet var tilsatt i politiet, noe de altså ikke var.

Arbeidet med innsynsutvalget skulle vært avsluttet våren 2007 men grunnet antallet søkere og hvor omfattende enkelte saker har vært ble utvalgets arbeid avsluttet formelt den 31. desember 2007.

Innsynsloven er opphevet med virkning fra 1. januar 2008

## Eksterne lenker
*
VM i friidrett 2005

**Det 10. VM i friidrett** ble arrangert i perioden 6. til 13. august 2005 i den finske hovedstaden Helsingfors. Øvelsene ble arrangert på det ombygde Olympiastadion, som i 1983 var arena for det aller første VM i friidrett.

## Bakgrunn

Opprinnelig var London utpekt som arrangør for VM 2005, men på grunn av økonomisk usikkerhet omkring bygging av et nytt stadion, foreslo det britiske friidrettsforbundet at mesterskapet skulle flyttes til Sheffield. Dette ble imidlertid avvist av IAAF (det internasjonale friidrettsforbundet), og man inviterte medlemslandene til å søke på nytt. 14. april 2002 besluttet IAAF at mesterskapet skulle arrangeres i Helsingfors.

## Øvelsesprogram
I VM 2005 kom det én ny øvelse – 3000 meter hinder for kvinner. Den eneste øvelsen som heretter er forbeholdt menn er 50 km kappgang. (Foruten dette er de eneste forskjellene mellom mennenes og kvinnenes program at det korte hekkeløpet går over 100 meter for kvinner og 110 meter for menn, og at mangekampen er tikamp for menn og sjukamp for kvinner.)

## Høydepunkter
Mesterskapets høydepunkter var verdensrekordene til Jelena Isinbajeva i stavsprang (5,01 m) og Osleidys Menéndez i spydkast (71,70 m).

## Medaljefordeling

## Resultater
Se også Norges resultater under VM i friidrett 2005
### Menn

### Kvinner

## Eksterne lenker
* Arrangørens offisielle hjemmeside
* Nettsiden til Helsingfors Olympiastadion (engelsk versjon)
* IAAFs VM-side (engelsk)
Stefan Holm

**Stefan Holm** (født 25. mai 1976 i Forshaga) er en svensk tidligere friidrettsutøver som konkurrerte i høydehopp. Han vant OL-gull i 2004. Samme år ble han tildelt både Svenska Dagbladets gullmedalje og Radiosportens Jerringpris.

## Karriere
I barndommen var Holm mer glad i fotball enn i friidrett, men han ble inspirert av å se Patrik Sjöberg i en konkurranse på TV. Holm ble trent av sin far. Med sin høyde på 1,81 m og vekt på 70&nbsp;kg var ikke Holm særlig storvokst til å være høydehopper.

Holms internasjonale gjennombrudd kom under Sommer-OL 2000 i Sydney der han ble nummer fire med 2,32 m. Holm fulgte opp med å vinne sine første av i alt fire VM innendørs i 2001 og 2003. Utendørs vant han i 2003 sølv i VM fulgt av olympisk gull i 2004. Han var en av de absolutt beste hoppere også de neste årene selv om han ikke vant like gjeve stevner som i 2003 og 2004. 2008 ble på nytt en god sesong for ham med et nytt innendørs VM-gull og personlig rekord utendørs. Etter sommersesongen 2008 la han opp.

### Personlige rekorder
* Innendørs: 2,40 (6. mars 2005, EM Madrid) 
* Utendørs: 2,37 utendørs (13. juli 2008, Athen)

## Referanser


## Eksterne lenker
* 
* Personlig hjemmeside
Vasa

**Vasa** (finsk: *Vaasa*), mellom 1855 og 1917 *Nikolaistad*, er en by og kommune i landskapet Österbotten i Finland. Den grenser til kommunene Korsholm, Malax, Vörå, Storkyro og Laihela. Vasa hadde .

Vasa er en tospråklig kommune med finsk som majoritetsspråk (69,8&nbsp;%) og svensk som minoritetsspråk (24,8&nbsp;%). I Vasas omland er svensk majoritetsspråk.

Vasa har egen lufthavn som ligger ca. 9&nbsp;km sør for sentrum. Byen har fergeforbindelse med Umeå.

Vasa ble grunnlagt i 1606 av kong Karl IX. På 1700-tallet opplevde byen et sterkt oppsving. 
Byen ble herjet av en bybrann i 1852, og ved gjenoppbyggingen ble sentrum flyttet 7 km vest for gamlebyen. Under borgerkrigen i 1918 var Vasa sete for senatet og dermed Finlands faktiske hovedstad.

Vasa har to universiteter: Vasa universitet og Vasa yrkeshögskola. Dessuten har Åbo Akademi og Svenska handelshögskolan i Helsingfors en underavdeling i Vasa.

Wärtsiläkonsernet har et mekanisk verksted i Vasa.

*Österbottens museum* i Vasa regnes som et av de mest betydningsfulle kunstmuseene i Finland. *Söderfjärdens Meteoria* inneholder en utstilling som viser meteorittnedslaget i egnen for 520 millioner år siden. Kvarkens natursenter *Terranova* er et informasjonssenter for Finlands første og eneste UNESCO-verdensnaturarvsted: *Kvarkens skärgård*.

## Vennskapsbyer
*  Pärnu, Estland siden 1956
*  Malmö, Sverige siden 1940
*  Umeå, Sverige siden 1949
*  Harstad, Norge siden 1949
*  Helsingør, Danmark siden 1949
*  Schwerin, Tyskland siden 1965
*  Kiel, Tyskland siden 1967
*  Šumperk, Tsjekkia siden 1984
*  Morogoro, Tanzania siden 1988


Fil:Vaasa Townhall night DSC 0078.JPG|Vasa stadshus
File:Vaasa Church from water tower.jpg|Vasa kirke
Court of appeal in Vaasa.JPG|Vasa hovrätt
VaasanYliopisto.jpg|Universitetet i Vasa
Korsholms kyrka.jpg|Korsholms kirke i Vasa


## Referanser


## Eksterne lenker
* 
* ''Uppslagsverket Finland'', Vasa
* Vasa stad
Curly coated retriever

**Curly coated retriever** regnes som den eldste av de engelske retrieverne, men er kanskje den mest sjeldne å se. Den har en meget karakteristisk krøllet pels.

## Opprinnelse og alder
Man tror at både newfoundlandshund, puddel og irsk vannspaniel kan være blant de mest framtredende rasene i opphavet til denne hunderasen, men dette er usikkert. Trolig har den også blitt iblandet labrador retriever. Rasen ble første gang vist på en utstilling i England i 1860. The Kennel Club startet stambokføringen i 1873. Den første raseklubben ble dannet i 1896, mens rasestandarden ble antatt i 1913. Man kan trygt si at rasen nok hadde sin glanstid på slutten av 1800-tallet, da den var en tallrik og svært populær jakthundrase i England. Til Norge kom den i 1973, men den har aldri rukket å bli særlig populær her.

Det fortelles at rasen var populær blant sigøynerne i Syd-England, som benyttet den som vakthund. Likeledes fortelles det at rasen var skattet blant fiskere som benyttet de som skipshunder. Den hadde som oppgave å svømme i land med kastelinene til båtene.

## Utseende, anatomi og fysikk
Curly coated retriever er rektangulær i kroppen og minner mye om en flat coated retriever, hadde det ikke vært for den krøllete pelsen. Brystkassen er dyp og lendepartiet kort. Halsen er måtlig lang og skal ikke ha løs hud. Hodet er kileformet, kraftig kjeveparti og store, ovale skråstilte øyne. Nesebruske skal har samme grunnfarge som pelsen. Ørene er høyt ansatt og ligger tett inntil hodet, dekket med kort krøllet pels. Halen er måtlig kort og bæres rett (ikke høgt eller bøyd). Pelsen er tett og med en mengde med små tette krøllerfra fra ører til halespiss, ellers er pelsen glatt.Fargen er sort eller leverbrun. Idealhøyde for en hannhund er 67,5 cm, for tisper 62,5 cm. Vekten ligger normalt på ca. 30-40 kg, avhengig av kjønn.

## Bruksområde
Curly coated retriever er en meget dyktig apportør på fuglejakt.  Den har således alltid vært for jakthund å regne, i dag brukes den også som god brukshund og en svært spesiell og flott familiehund. Den har svært god luktesans.

## Lynne og væremåte
Curly coated retrievere er intelligente, viljesterke, aktive og utholdende hunder.  Den knytter seg til famlien sin og er ofte ikke spesielt interessert i fremmede.  Den trenger såvel fysiske som mentale oppgaver for å triver godt. Rasen er svært glad i vann og er vanligvis en dyktig svømmer.

## Annet
Pelsen, som er uten underull, er lettstelt og skal ikke børstes eller kammes. Noe klipping kreves før utstilling eller om pelsen på ørene blir for lang. Pelsen bør ikke såpevaskes oftere enn nødvendig (av hensyn til de vannavstøtende egenskapene).

## Referanser


## Eksterne lenker
*Norsk Retrieverklubb
VM i friidrett 2003

**VM i friidrett 2003** var det 9. VM i friidrett og ble arrangert i tidsrommet 23. til 31. august 2003 i Paris. Arenaen som ble benyttet var Stade de France i forstaden Saint-Denis. De eneste konkurransene som ble arrangert i selve Paris var begge maratonløpene. Totalt deltok 1679 utøvere fra 198 land.

## Medaljefordeling

## Medaljevinnere
### Menn

### Kvinner

## Forklaringer

*VR: verdensrekord
*MR: mesterskapsrekord
*NR: nasjonal rekord
*AF: afrikansk rekord
*  * : Utøvere i stafett som fikk medalje etter å ha deltatt i forsøksheat, men ikke i selve finalen.

## Eksterne lenker
* Arrangørens offisielle hjemmeside
Flat coated retriever

**Flat coated retriever**, som på begynnelsen av 1800-tallet ble kalt **wavy coated retriever**, er den tredje mest populære rasen blant retrieverne. Den har sitt utspring i Storbritannia.

## Opprinnelse og alder
Man tror at både newfoundlandshund, irsk setter og pointer har spilt en viktig rolle i utformingen av denne rasen, uten at dette kan bekreftes med sikkerhet. Trolig er også labrador retriever krysset inn en gang i tiden. Man regner også med at St. Johns hund har gitt et viktig bidrag i starten.

Rasen ble første gang vist på en utstilling i 1860. FCI anerkjente den alt i 1935. Rasen skal ha vært en mye benyttet brukshund under første verdenskrig. Til Norge kom den alt i 1912, da *Lorenz Bruun* i Tønsberg importerte en tispe med det klingende navnet «Tar of Gendanel». Han skal ha benyttet den flittig på andejakt. Det gikk imidlertid lang tid før det ble noe fart på rasen i Norge. På 1970-tallet kom man imidlertid i gang med avl, og i ettertid har rasen rukket å etablere seg meget godt. Den er nå blant de mest populære hunderaser.

## Utseende, anatomi og fysikk
Flat coated retriever er rektangulær i kroppen og minner mye om en curly coated retriever, hadde det ikke vært for forskjellen i pelstypen. Brystkassen er dyp og lendepartiet kort og bredt. Halsen er måtlig lang og skal ikke ha løs hud. Hodet er langt, skallen lang og flat. Kraftig kjeveparti. Snuten skal har samme grunnfarge som pelsen. Ørene er små og ligger tett inntil hodet. Halen er måtlig kort og bæres rett, men skal ikke bæres over rygglinjen. Pelsen er tett og fin og så slett som mulig over hele kroppen. Den er vannavstøtende. Fargen skal være sort eller leverbrun, men det fødes også gule valper – disse kan ikke bli premiert på vanlige utstillinger. Tidligere ble gule valper som oftest avlivet, men i dag er det vanligere å selge de som familiehunder. Idealhøyde for en hannhund er 59-61,5 cm, mens tispen skal være 56,5-59 cm. Vekten ligger normalt på 27-36 kg for hanner og 25-32 kg for tisper.

## Bruksområde
Flat coated retriever er en meget dyktig apportør på fuglejakt. Den har således alltid vært for jakthund å regne, men i dag er den mer å betrakte som populær og god bruks- og familiehund. Den skal ha svært god luktesans og er klart den hurtigste av retrieverrasene.

## Lynne og væremåte
Flat coated retriever er en tålig, tøff, livlig, aktiv og meget energisk hund som passer for aktive familier. Den regnes som flink med barn. Den er stort sett glad, snill, vennlig mot alle. Rasen er svært glad i vann og de fleste i rasen er som oftest dyktige svømmere.

## Annet
Pelsen bør stelles jevnlig. Den bør ikke såpevaskes oftere enn absolutt nødvendig, av hensyn til de vannavstøtende egenskapene.

Hunderasen virker dessverre å være predisponert for visse kreftformer og har i snitt relativt kort levealder for sin størrelse. En studie (publisert i *ISRN Veterinary Science*) fra 2012 viser at av 610 dødsfall var hele 331 (55,1 %) relatert til kreft. Gjennomsnittsalderen var 9,83 år.

## Referanser


## Eksterne lenker
* Norsk Retrieverklubb
Massasjebad

Et **massasjebad** eller en **jacuzzi**, er et stort badekar utstyrt med dyser for hydroterapi. Badet er som regel plassert utendørs, og kan være frittstående eller nedsenket i en terrasse eller lignende. Badet er som regel laget av fiberforsterket plast som er bearbeidet til en form som gir flere forskjellige sittemuligheter inne i karet. Hvert sete har vanligvis flere dyser som gjør at det kan rettes kraftige vannstråler mot forskjellige steder på kroppen. Vannstrømmen kan tilføres luft slik at effekten blir enda sterkere, og strålene beveger seg eller roterer, slik at trykket av vann mot kroppen varierer og gir en massasje-lignende følelse.

Massasjebad har vanligvis flere uavhengige vannkretser, der den ene driver oppvarming og filtrering, mens den andre driver hydroterapidysene. Sofistikert datastyring er etterhvert blitt vanlig, og mange massasjebad er utstyrt med omfattende belysning og musikkanlegg.

Jacuzzi er sannsynligvis det mest kjente varemerket innen massasjebad.

## Historie
De tidligste varmebadene var kalderaer der varme steiner ble plassert for å varme opp vannet. Termene på Ikaria var et svært populært sted, spesielt for hydroterapi, allerede fra det 4. århundre f.Kr. Rester av ødelagte marmorbade sammen med en forhistorisk akvedukt, som ble oppdaget i dette området, gir overbevisende bevis på dette stedets popularitet i antikken.

I det gamle Roma fantes det tre typer bad: hjemmebad (balnea), private bad (balnea privata) og offentlige bad (balnea publica). Praksisen med å bade var så dypt forankret at de romerske legionene, under sine lange okkupasjoner i fremmede land, bygde sine egne bad ved mineral- og termiske kilder i nylig erobrede områder. Eksempler kan finnes over hele Europa.

I 1948 utviklet Candido Jacuzzi en forbedret pumpe for helkroppshydroterapi J-300 for behandling av sønnens (Ken Jacuzzis) revmatoide artritt mellom sykehusbesøkene, etter å ha lagt merke til hans positive reaksjon på en mindre Hubbard-tank ved Herrick Hospital i Berkeley. Han tok patent på pumpen i 1952 og begynte å selge den mellom 1955 og 1956 som et terapeutisk hjelpemiddel. Pumpen var en bærbar enhet som kunne gjøre ethvert vanlig bad til et spa. Fra 1968 ble det produsert boblebad med dyser som blandet luft og vann. Dette produktet ble utviklet av Roy Jacuzzi, et medlem av tredje generasjon i familien. Det regnes som det første boblebadet som var ment for avslapning og ikke medisinske formål. Siden da har «jacuzzi» blitt et generelt begrep. Slik begynte man å kalle alle boblebad etter navnet på den første produsenten. Selv om det nå finnes et stort antall andre firmaer som produserer slike produkter. Boblebad kommer i forskjellige størrelser: Det finnes kompakte en-persons for individuell avslapning, samt større som kan romme fem eller flere personer. Og det er nettopp jacuzzier som har påvirket trenden mot å lage mer romslige og luksuriøse baderom.

## Fotnoter

## Referanser




## Eksterne lenker
*
Fetisj

**Fetisj** er en lagd gjenstand som blir ansett for å ha en spesiell, gjerne religiøs eller magisk, kraft, makt eller verdi. Ordet ble opprinnelig særlig brukt om idolbilder og kultgjenstander som ble tilbedt i visse naturreligioner og regnet for å være besatt eller bebodd av en ånd. Betegnelsen brukes også om maskoter, amuletter og lykkebringere med overnaturlige krefter. Fetisj er i nyere tid dessuten blitt tatt i bruk om andre konkrete gjenstander og handlinger som får besettende betydning for enkelte mennesker og dyrkes med ærefrykt og overdreven interesse. Det gjelder særlig objekter med en følelsesmessig ladning og et symbolinnhold som stimulerer bestemte seksuelle fantasier, såkalte seksuelle fetisjer.

## Etymologi
Ordet *fetisj* er dannet av det portugisiske *feitiço*, som betyr «trolldom», et ord som igjen er avledet av det latinske *facticus*, «kunstig» eller «lagd». 

## Se
*Fetisjisme, antropologisk begrep som beskriver det å tilegne kraft eller verdi til et objekt
*Fetisj (religion), en gjenstand av spesiell betydning innen en religiøs fetisjkult
*Seksuell fetisjisme, hvor gjenstander blir tillagt seksuell tiltrekningskraft
*Varefetisjisme, fremmedgjøring fra egenproduserte varer (Marx), senere også objektifisering av alle aspekter ved borgernes liv (Debord)
*Fetish, en singel utgitt av Dj Falk

## Referanser


## Se også
* Idol
* Maskot
* Lykkebringer
* Amulett
El Dorado County

**El Dorado County** er et fylke i den amerikanske delstaten California. I 2000 var innbyggertallet 156 299. Administrasjonssenteret ligger i byen Placerville. 

Mange av fylkets innbyggere bor i forsteder ettersom byområdet rundt Sacramento har utvidet seg kraftig de siste årene. Tallet på innbyggere i området rund Tahoesjøen har også økt kraftig.

## Historie
El Dorado var et av de 18 opprinnelige fylkene i California som ble opprettet i 1850. I 1854 ble deler av fylket gitt til Amador County og i 1864 til Alpine County.

## Eksterne lenker
*
Bilbombe

En **bilbombe** er en improvisert sprengladning som er plassert i en bil. Begrepet brukes både om bomber som er ment å drepe eller skade den eller de som befinner seg i bilen, og om bomber som er ment å ramme bilens omgivelser. 

Bilbomber av førstnevnte type har blitt brukt i mange politisk motiverte drap, ettersom det ofte er langt lettere å komme til målets bil enn å komme i direkte kontakt med personen, ikke minst i forhold til mulighetene til å komme seg unna etter attentatet. 

Når bomben er ment å ramme omgivelsene brukes biler fordi man på den måten kan frakte og plassere en betydelig mengde sprengstoff uten å vekke spesiell oppmerksomhet. Når bilen rives i stykker av eksplosjonen øker skadevirkningene mot menneskelige mål på grunn av metalldeler som blir slynget ut med stor hastighet. 

Bilbomber har også blitt brukt i flere selvmordsaksjoner. De har da i noen tilfeller blitt kjørt rett inn i en bygning, gjennom eventuelle sikkerhetskontroller og fysiske sperrer. 

Forsvaret mot bilbomber består først og fremst av fysiske sperringer som hindrer parkering rett ved utsatte mål, og streng kontroll av parkerte biler på slike steder, samt tilfeldige kontroller av biler i områder hvor bilbomber særlig har blitt brukt. Slike kontroller har for eksempel vært mye brukt i Nord-Irland og Israel. Som forsvar mot attentater mot enkeltpersoner med bilbomber brukes først og fremst fysisk sikring av bilen, og ofte også speil som føres under bilen for å se etter fremmedlegemer hver gang den skal kjøres etter å ha stått på et usikkert sted. 

## Se også
* Terrorisme
* IED
* Bombe
ETA (andre betydninger)

**Eta** og **ETA** kan vise til:
*ETA, baskisk, væpnet separatistorganisasjon
*Eta (bokstav), den greske bokstaven η
*ETA (programmeringsspråk)
*Euzkadi ta Azkatasuna (ETA), baskisk separatistbevegelse
*Eta er et eldre ord for burakumin, en minoritetsgruppe i Japan
*Eesti Teadete Agentuur (ETA), den estiske kringkastingen
*Eta (band), svensk punkband
*ETA Systems, nå nedlagt produsent av supercomputere i 1980-årene
**ETA-10, supercomputere produsert av ETA Systems
*Estimert tidspunkt for ankomst, et estimat på tidspunkt når noe skal ankomme et gitt sted
Harry bit for bit

***Harry bit for bit*** (engelsk: *Deconstructing Harry*)  er en amerikansk film som hadde premiere i 1997. Filmen handler om en forfatter i New York og hans kreative og erotiske liv. Filmen hadde 11 års aldersgrense.

## Historien (plotet)

Filmen forteller om den relativt fremgangsrike forfatten «Harry Block» (Woody Allen). «Harry» bruker eksempler fra sitt eget liv og folk han kjenner. Han har tre ekskoner som hater ham, og skal nå æres av sitt Alma Mater, som utviste ham, for sitt forfatterskap. Midt i alt dette så har han skriveblokkering (jf. navnet hans) og hans siste forelskelse skal gifte seg med en annen.

## Rolleliste

## Sitater
* «The most important words in the English language are not ‘I love you’ but ‘It's benign’.»
* «Between air conditioning and the Pope, I choose air conditioning.»
* «You use sex to express every emotion except love.»
* «Tradition is the illusion of permanence.»
* «Does the president think of fucking every woman he meets? Oh sorry, bad example.»
* «The two most important things are the work that you choose and sex.»

## Eksterne lenker
*
Jan Železný

**Jan Železný** (født 1966 i Mladá Boleslav) er en tsjekkisk tidligere spydkaster med en lang og seiersrik karriere.

Mellom hans første internasjonale medalje, bronse under VM i friidrett 1987 og bronsemedaljen fra EM i friidrett 2006, er det hele 19 år. I dette tidsrommet vant Železný tre OL-gull, i henholdsvis Barcelona 1992, Atlanta 1996 og Sydney 2000, pluss tre VM-titler (1993, 1995 og 2001). I tillegg kommer ytterligere andre- og tredjeplasser. I VM i 2003 var han med sin 4.-plass én plass unna seierspallen. Han har også verdensrekorden i spyd på 98,48.

## OL-medaljer
* OL 1992  Barcelona - **gull** i spydkast
* OL 1996  Atlanta - **gull** i spydkast
* OL 2000  Sydney - **gull** i spydkast
* OL 1988  Seoul - sølv i spydkast

## VM- og EM-medaljer
* VM 1993  Stuttgart - **gull** i spydkast
* VM 1995  Göteborg - **gull** i spydkast
* VM 2001  Edmonton - **gull** i spydkast
* VM 1987  Roma - bronse i spydkast
* VM 1999  Sevilla - bronse i spydkast
* EM 1994  Helsingfors - bronse i spydkast
* EM 2006  Göteborg - bronse i spydkast

## Referanser


## Eksterne lenker
*
Kim Collins

**Kim Collins** (født 5. april 1976) er en sprinter fra St. Kitts og Nevis. I 2003 ble han verdensmester på 100 meter.

Collins' debut i et stort mesterskap kom under VM 1997, da han ble slått ut i første kvalifiseringsrunde på 100 meter. Han forbedret seg raskt, og under OL 2000 i Sydney ble han den første fra sitt land som kvalifiserte seg til en olympisk finale. Han endte på 7.-plass på 100 meter. Året etter vant Collins St. Kitts og Nevis' første VM-medalje, da han fikk delt tredjeplass på 200 meter.

I Samveldelekene 2002 vant Collins sin første tittel. Etter 100 meter-finalen, som Collins vant etter at to andre favoritter hadde trukket seg med skader, avla han positiv dopingprøve. Det viste seg imidlertid at det forbudte stoffet var en del av astmamedisinen Collins hadde tatt i flere år, men som han hadde glemt å oppgi. Det ble senere besluttet at Collins fikk beholde tittelen, og slapp unna med en advarsel.

100 meter-finalen under verdensmesterskapet 2003 ble den største triumfen i Collins' karriere. Etter at olympisk mester og verdensmester Maurice Greene ble slått ut i semifinalen, var det en åpen finale. I et uhyre jevnt løp, der det bare skilte 0,02 sekunder mellom de fire fremste, vant Collins, og ble dermed den første verdensmester noensinne fra Saint Kitts og Nevis.

I verdensmesterskapet i 2005 tok Collins en bronsemedalje, slått bare av Justin Gatlin og Michael Frater.

Han vant sølv på 100 meter under de Panamerikanske leker 2011 i Guadalajara i Mexico.

Collins bar sitt lands flagg under åpningen av Sommer-OL i London i 2012.

## Referanser


## Eksterne lenker
*
Golden retriever

**Golden retriever** tilhører de britiske retrieverne og er den mest populære retrieveren, i 2022 ble det registrert 1066 valper.

Det har på 18- og 1900-tallet versert mange historier om opprinnelsen til golden retrieveren. I 1952 kom oppklaringen i en artikkel i det engelske bladet County Life.

Lord Tweedmouth er mannen bak rasen, og han startet sitt avlsarbeid på 1860-tallet. I 1865 kjøpte han en gul retriever hannhund. Noen år senere paret han denne med en tweed water spaniel. Tweed water spaniel er beskrevet som en liten leverfarget retrieverlignende hund med krøllete pels. Resultatet ble fire valper med gylden, kraftig og bølgete pels.

Fotografier viser at disse har en typelikhet med våre dagers golden retriever. Lorden fortsatte sitt avlsarbeid, og han krysset etter hvert inn wavy coated retriever, rød setter, og visstnok en sandfarget blodhund.

Golden retriever ble først anerkjent som rase av den Engelske Kennel Club i 1913. Til da hadde den gått under betegnelsen flatcoated retriever og var bare adskilt fra den i farge. Samme år ble The Golden Retriever Club stiftet.

Hannhunder er 56-61 cm og  mens tisper er 51-56 cm, Underpelsen er tett og vannavstøtende.

## Lynne og væremåte
Golden retriever er en apporterende fuglehund kjent som svært sosial og trivelig hunderase, den er lettlært og kan brukes til mange forskjellige hundesporter.  

## Sykdommer
Golden retriever er generelt sett en sunn rase med få helseproblemer, men sykdommer som allergi og kreft kan forkomme.

## Utvikling av rasen
Golden retriever har over tid utviklet seg i to forskjellige retninger. Foruten den vanligste typen avles det også en variant med større fokus på bruksegenskaper, for eksempel for retrieverjakt, lydighet eller som redningshund. Disse kjennetegnes ofte ved å være lettere bygd, mørk gyllen av farge og mer energiske enn den typiske golden retriever man finner brukt som ren familiehund. Uoffisielt kaller man gjerne de to typene for golden (eller golden retriever av show/utstillingslinjer) og jaktgolden (golden retriever av jaktlinjer). 

Noen oppdrettere forsøker en middelvei og avler det de kaller «dual purpose» golden retrievere. Formelt er det imidlertid bare snakk om én type golden retriever - de har alle samme genetiske opphav, de er underlagt samme rasestandard og samtlige registreres som golden retriever hos Norsk Kennel Klub. Selv om man ser to ytterpunkter, avles det renrasede golden retrievere i hele spekteret mellom dem, og hverken farge eller kroppsbygning er noen sikker indikasjon på hvilke bruksegenskaper hunden innehar.

## Referanser


## Eksterne lenker
* Norsk Retrieverklubb: ''Golden retriever ''